彭經

彭經，字載道，四川重慶府長壽縣人，軍籍。

生平
十一月十八日生，行三，治《詩經》，由國子生中式四川鄉試第六十三名舉人，年三十七歲中式成化十一年（1475年）乙未科會試第三十九名，第二甲第十八名進士《成化十一年乙未科進士登科錄》。授開州知州，十七年八月被革职为民《明宪宗纯皇帝实录卷之二百十八》：成化十七年八月，监察御史林堉有罪除名。堉巡按北直隶，至大名府开州，闻知州彭经尝侵盗买马银，且州多逋事及有盗贼，数责之，经不服，堉发怒去，逮州中耆老吏典数人杖之，逼令告经事，州人闻而从之。经惧，亦摭堉事具奏，命给事中张晟暨刑部锦衣卫官往按，堉闻愈怒，连下五十馀牒，逮州人四百馀，令言经罪，据以劾奏。经乃以各人自言为词，及晟等至，按得本末，械经归复命。会堉亦岁满还京，别与户部主事赵聪相讦奏，先已下刑部狱，至是刑部当经监守自盗论斩，堉奏事再不实当徒，例赎复官。有旨：经赎罪发原籍为民，堉倚法作威，低价买物，又滥执平民，使陷害人，奸暴特甚，免赎罪亦除名。。

家族 
曾祖彭誠，府同知；祖彭添爵；父彭思明，吏目；嫡母李氏；生母余氏。永感下，妻何氏，兄縉；紳。

 参考资料 

Category:長壽人
Category:明朝開州知州
Category:軍籍進士
Category:天順六年壬午科四川鄉試舉人